અમદાવાદ: ગુજરાત સ્ટેટ લીગલ સર્વિસ ઓથોરેટી દ્વારા લીગલ આસિસ્ટન્સ એસ્ટાબ્લિશમેન્ટની સ્થાપના કરવામાં આવી છે. આજે વહેલી સવારે સુપ્રીમ કોર્ટના જસ્ટિસ અને નેશનલ લીગલ સર્વિસ ઓથોરિટીના ચેરમેન દીપક મિશ્રાએ તેનું ઉદધાટન કર્યું હતું. જેમાં રાજ્યના કાયદા તેમજ ગૃહપ્રધાન પ્રદીપસિંહ જાડેજા, હાઇકોર્ટ ચીફ જસ્ટીસ આર.સુભાષ રેડ્ડી, 10 રાજ્યના લીગલ સર્વિસ ઓથોરેટીના ચેરમેન સહિત મહાનુભવો હાજર રહ્યા હતા. આ ન્યાય સહાયતા કેન્દ્ર મારફતે નાગરિકો વિના મૂલ્યે ન્યાયિક અભિપ્રાય મેળવી શકશે. તદઉપરાંત જેલમાં રહેલા કાચા કામના કેદીઓ વીડિયો કોન્ફરન્સ થકી લીગલ એઇડના વકીલો સાથે સીધી વાતચીત કરી શકશે.